Document ID: 31991R0605

ΚΑΝΟΝΙΣΜΟΣ ( ΕΟΚ ) αριθ . 605/91 ΤΗΣ ΕΠΙΤΡΟΠΗΣ της 12ης Μαρτίου 1991 περί λεπτομερειών εφαρμογής του κανονισμού ( ΕΟΚ ) αριθ . 597/91 του Συμβουλίου όσον αφορά επείγουσα δράση για τη χορήγηση πορτοκαλιών στη Βουλγαρία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 597/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων και ιατρικών ειδών προοριζομένων για τους πληθυσμούς της Ρουμανίας και της Βουλγαρίας ( 1 ), και ιδίως το άρθρο 5 παράγραφος 2,
Εκτιμώντας :
ότι το άρθρο 2 του κανονισμού ( ΕΟΚ ) αριθ . 597/91 προβλέπει ότι η Κοινότητα παρέχει δωρεάν, ιδίως στη Βουλγαρία, γεωργικά προϊόντα που είναι διαθέσιμα μετά από μέτρα παρεμβάσεως και ότι οι δαπάνες μεταφοράς αναλαμβάνονται από την Κοινότητα, εφόσον η οφελούμενη από τη δράση χώρα δεν αναλαμβάνει στην Κοινότητα η ίδια τα προϊόντα -
ότι οι βουλγαρικές αρχές διατύπωσαν την ευχή να επωφεληθούν, στα πλαίσια αυτά, της χορηγήσεως 15 000 τόνων περίπου πορτοκαλιών και ότι προσδιόρισαν ότι θα πραγματοποιήσουν τη μεταφορά των πορτοκαλιών αυτών με δικά τους μέσα -
ότι είναι πιθανό να αποσυρθούν πορτοκάλια από την ελληνική αγορά στα πλαίσια του κανονισμού ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 3 )- ότι το βουλγαρικό αίτημα μπορεί να γίνει αποδεκτό και πρέπει να προβλεφθούν οι λεπτομέρειες της χορηγήσεως αυτής από πορτοκάλια που αποσύρονται από την αγορά στην Ελλάδα -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
1 . Πριν από την 1η Ιουνίου 1991, η Ελλάδα θέτει στη διάθεση των εντολοδόχων που ορίζονται από τις βουλγαρικές αρχές 15 000 τόνους πορτοκαλιών της περιόδου 1990/91 που αποσύρονται από την αγορά αυτού του κράτους μέλους σύμφωνα με τις διατάξεις του κανονισμού ( ΕΟΚ ) αριθ . 1035/72 .
2 . Τα πορτοκάλια παρέχονται, αφού προηγουμένως συσκευασθούν στην έδρα των οργανώσεων των παραγωγών που υποδεικνύονται από τις ελληνικές αρχές .
3 . Η παραλαβή από τους εντολοδόχους που αναφέρονται στην παράγραφο 1 βεβαιώνεται με την έκδοση από αυτούς πιστοποιητικού που εκδίδεται σύμφωνα με το υπόδειγμα του παραρτήματος . Άρθρο 2
Οι ελληνικές αρχές λαμβάνουν τα αναγκαία μέτρα για να εξασφαλισθεί η τήρηση των διατάξεων του κανονισμού ( ΕΟΚ ) αριθ . 1035/72 που εφαρμόζονται κατά τις αποσύρσεις από την αγορά καθώς και των διατάξεων του κανονισμού ( ΕΟΚ ) αριθ . 597/91 και του παρόντος κανονισμού . Άρθρο 3
Οι ελληνικές αρχές διαβιβάζουν στην Επιτροπή ανά δεκαπενθήμερο :
- την ένδειξη των ποσοτήτων των πορτοκαλιών που αποσύρονται από την αγορά και παραλαμβάνονται από τους εντολοδόχους που έχουν ορισθεί από τις βουλγαρικές αρχές κατά τη διάρκεια του προηγούμενου δεκαπενθημέρου, με αναφορά των οργανώσεων των παραγωγών που έχουν προβεί στις αποσύρσεις αυτές,
- τα πιστοποιητικά παραλαβής που εκδίδονται από τους εντολοδόχους των βουλγαρικών αρχών . Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 12 Μαρτίου 1991 .

Labels: 17
5